# 7a etapa del Tour de França de 2013

La 7a etapa del Tour de França de 2013 es disputà el divendres 5 de juliol de 2013 sobre un recorregut de 205,5 km entre les viles de Montpeller (Erau) i Albi (Tarn).
El vencedor de l'etapa fou l'eslovac Peter Sagan (Cannondale), que s'imposà a l'esprint a John Degenkolb (Argos-Shimano) i Daniele Bennati (Team Saxo-Tinkoff). En la classificació general no es produeix cap canvi significatiu, mentre el guanyador del gran premi de la muntanya Blel Kadri (AG2R La Mondiale) passa a liderar la classificació després de passar en primera posició pels dos primers ports puntuables de l'etapa.

## Recorregut

Etapa prèvia a la primera de muntanya de la present edició del Tour, amb un recorregut des de la costa, Montpeller al departament de l'Erau fins a Albi, al departament del Tarn. El recorregut és força accidentat, sobretot en la seva part central, en què els ciclistes hauran de superar fins a quatre dificultats puntuables pel gran premi de la muntanya. Un de segona categoria (km 94,5), dues de tercera (km 80 i 149) i una de quarta (km 171). L'esprint intermedi es troba a Viana, al km 135, just abans de l'ascensió de la segona cota de tercera.

## Desenvolupament de l'etapa

Una escapada de dos corredors, formada per Blel Kadri (AG2R La Mondiale) i Jens Voigt (RadioShack-Leopard) fou l'encarregada d'animar l'etapa a partir del km 10. Al km 27 aconseguiren la seva major diferència respecte al gran grup, 6' 40", tot i que aquesta ràpidament disminuí per l'empenta d'un gran grup encapçalat pels homes del Cannondale, sobretot en l'ascensió al coll de la Croix de Mounis, que volien desfer-se com més aviat millor d'esprintadors com Mark Cavendish (Omega Pharma-Quick Step), André Greipel (Lotto-Belisol) o Marcel Kittel (Argos-Shimano) per tal de facilitar la victòria al seu home ràpid, Peter Sagan. Kadri passà en primera posició per les dues primeres cotes del dia, cosa que li va permetre obtenir el mallot de la muntanya. Els escapats foren neutralitzats al km 108 i el grup, sense la presència dels principals esprintadors, arribà unit per disputar-se la victòria a l'esprint, tot i una nova escapada formada per Jan Bakelants (RadioShack-Leopard), Cyril Gautier (Team Europcar) i Juan José Oroz (Euskaltel–Euskadi) que fou neutralitzada a tan sols tres quilòmetres de meta. En l'esprint Sagan fou el més ràpid, superant en els darrers metres a l'alemany John Degenkolb.

## Esprints

| Esprint intermedi de Viana (km 135) Primer Peter Sagan (SVK) 20 pts Segon Joan Antoni Flecha (CAT)17 pts Tercer Fabio Sabatini (ITA)15 pts Quart Simon Clarke (AUS)13 pts Cinquè Simon Gerrans (AUS)11 pts Sisè Daryl Impey (RSA) 10 pts Setè Alessandro de Marchi (ITA)9 pts Vuitè Michael Albasini (SUI)8 pts Novè Alan Marangoni (ITA)7 pts Desè Moreno Moser (ITA)6 pts Onzè Kristjan Koren (SVN)5 pts Dotzè Maciej Bodnar (POL)4 pts Tretzè Kanstantsín Siutsou (BLR)3 pts Catorzè Richie Porte (AUS)2 pts Quinzè Peter Kennaugh (GBR)1 pt | Esprint final d'Albi (km 205,5) Primer Peter Sagan (SVK) 45 pts Segon John Degenkolb (GER)35 pts Tercer Daniele Bennati (ITA)30 pts Quart Michał Kwiatkowski (POL) 26 pts Cinquè Edvald Boasson Hagen (NOR)22 pts Sisè Francesco Gavazzi (ITA)20 pts Setè Tony Gallopin (FRA)18 pts Vuitè Arthur Vichot (FRA)16 pts Novè Manuele Mori (ITA)14 pts Desè Sylvain Chavanel (FRA)12 pts Onzè Ramūnas Navardauskas (LTU)10 pts Dotzè Daryl Impey (RSA) 8 pts Tretzè Joan Antoni Flecha (CAT)6 pts Catorzè Alexis Vuillermoz (FRA)4 pts Quinzè Simon Gerrans (AUS)2 pt |

## Ports de muntanya

| 1. Cota de Porto. 600m. 3a categoria (km 80) (6,9 km al 5,6%) Primer Blel Kadri (FRA)2 pts Segon Jens Voigt (GER)1 pt | 2. Coll de la Croix de Mounis. 809m. 2a categoria (km 94,5) (6,7 km al 6,5%) Primer Blel Kadri (FRA)5 pts Segon Jens Voigt (GER)3 pts Tercer Romain Bardet (FRA)2 pts Quart Pierre Rolland (FRA)1 pt |
| 3. Cota de la Quintaine. 739m. 3a categoria (km 149) (6,5 km al 4,0%) Primer Jan Bakelants (BEL)2 pts Segon Cyril Gautier (FRA)1 pt | 4. Cota de Teillet. 491m. 4a categoria (km 171) (2,6 km al 5,0%) Primer Jan Bakelants (BEL)1 pt |

## Classificació de l'etapa

| | Ciclista | Equip | Temps |
| 1 | Peter Sagan (SVK) | Cannondale | 4h 54' 12" |
| 2 | John Degenkolb (GER) | Argos-Shimano | m. t. |
| 3 | Daniele Bennati (ITA) | Team Saxo-Tinkoff | m. t. |
| 4 | Michał Kwiatkowski (POL) | Omega Pharma-Quick Step | m. t. |
| 5 | Edvald Boasson Hagen (NOR) | Team Sky | m. t. |
| 6 | Francesco Gavazzi (ITA) | Astana Qazaqstan Team | m. t. |
| 7 | Tony Gallopin (FRA) | RadioShack-Leopard | m. t. |
| 8 | Arthur Vichot (FRA) | FDJ | m. t. |
| 9 | Manuele Mori (ITA) | Lampre-Merida | m. t. |
| 10 | Sylvain Chavanel (FRA) | Omega Pharma-Quick Step | m. t. |

## Classificació general

| | Ciclista | Equip | Temps |
| 1 | Daryl Impey (RSA) | Orica-GreenEDGE | 27h 12' 29" |
| 2 | Edvald Boasson Hagen (NOR) | Team Sky | + 3" |
| 3 | Simon Gerrans (AUS) | Orica-GreenEDGE | + 5" |
| 4 | Michael Albasini (SUI) | Orica-GreenEDGE | + 5" |
| 5 | Michał Kwiatkowski (POL) | Omega Pharma-Quick Step | + 6" |
| 6 | Sylvain Chavanel (FRA) | Omega Pharma-Quick Step | + 6" |
| 7 | Chris Froome (GBR) | Team Sky | + 8" |
| 8 | Richie Porte (AUS) | Team Sky | + 8" |
| 9 | Nicolas Roche (IRL) | Team Saxo-Tinkoff | + 14" |
| 10 | Roman Kreuziger (CZE) | Team Saxo-Tinkoff | + 14" |

## Classificacions annexes

| Classificació per punts Ciclista Equip Punts 1r  Peter Sagan (SVK) Cannondale 224 pts 2n  André Greipel (GER) Lotto-Belisol 130 pts 3r  Mark Cavendish (GBR) Omega Pharma-Quick Step 119 pts | Classificació de la muntanya Ciclista Equip Punts 1r  Blel Kadri (FRA) AG2R La Mondiale 12 pts 2n  Pierre Rolland (FRA) Team Europcar 11 pts 3r  Simon Clarke (AUS) Orica-GreenEDGE 5 pts |
| Classificació del millor jove Ciclista Equip Temps 1r  Michał Kwiatkowski (POL) Omega Pharma-Quick Step 27h 12' 35" 2n  Andrew Talansky (USA) Garmin-Sharp + 16" 3r  Nairo Quintana (COL) Movistar Team + 19" | Classificació per equips Equip Temps 1r Orica-GreenEDGE 80h 45' 40" 2n Team Sky + 8" 3r Team Saxo-Tinkoff + 19" |

## Abandonaments

* Janez Brajkovič (SVN) (Astana Qazaqstan Team): no surt per culpa d'una caiguda el dia anterior.
* Christian Vande Velde (USA) (Garmin-Sharp): Abandona per culpa de diverses caigudes durant els dies previs
* Adriano Malori (ITA) (Lampre-Merida): Abandona

## Notes i referències

* 1 2 «ÉTAPE 7 - Montpellier / Albi 205.5 km» (en francès). letour.fr. [Consulta: 4 juliol 2013].
* 1 2 Camps, Albert «Sagan culmina el treball». El Punt-Avui, 06-07-2013 [Consulta: 7 juliol 2013].
* ↑ «Cannondale pone el espectáculo para que gane Sagan». El Mundo Deportivo, 05-07-2013 [Consulta: 7 juliol 2013].
* ↑ López-Egea, Sergi «'Tourminator' s'exhibeix per fi a la ronda francesa». El Periódico de Catalunya, 05-07-2013 [Consulta: 7 juliol 2013].
* ↑ «Brajkovic abandonne». lequipe.fr. L'Équipe, 04-07-2013.
* ↑ Stephen Farrand. «Vande Velde abandons the Tour de France». cyclingnews.com, 05-07-2013.
* ↑ «7eme étape : Malori abandonne». sport365.fr, 05-07-2013. Arxivat de l'original el 9 de juliol 2013. [Consulta: 7 juliol 2013].

## Enllaços externs

* 7a etapa al web del Tour de França